Läinud aastal avastasid mitu leiukogumit ja väärtuslikku üksikleidu metalliotsijad-hobidetektoristid. Hea ülevaate nende tegevuse tagajärgedest, seaduslikkusest ja teadlikkusest, väärtusest ja vääritusest saab huviline Ester Orase artiklist, mis ilmus Horisondi 2010. aasta viiendas numbris. Aastaülevaates peatuksime leidudel, mis pälvisid ekspertidelt positiivse hinnangu ning riigilt leiutasu.